Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14761

2. Megjegyzés. - A NOTAM-ok a c)-től f)-ig bármelyik sürgősségi kategóriába tartozhatnak. A NOTAM besorolását az határozza meg, hogy mi a tartalma, és hogy mennyire fontos az érintett légijármű(vek) számára. 5.1.8.1 A vészhelyzeti közleményeket és a vészhelyzeti forgalmazást az 5.3 pont előírásai szerint kell kezelni. 5.1.8.2 A sürgősségi közleményeket és sürgősségi forgalmazást, beleértve azokat a közleményeket is, amelyeket a betegszállító légijármű jelzéssel vezettek be, az 5.3 pont előírásai szerint kell kezelni. Megjegyzés. - A “betegszállító” (medical transports) kifejezést az 1949-es Genfi Egyezmény és Kiegészítő Jegyzőkönyvei határozták meg (lásd még az RR S33 III. Rész), a következő jelentéssel: “bármely földi, vízi vagy légi közlekedési eszköz, akár polgári, akár katonai, ideiglenes vagy állandó, amelyet kizárólagosan egészségügyi szállításra (medical transportation) jelöltek ki, és amely a konfliktusban résztvevő valamelyik Fél illetékes hatóságának ellenőrzése alatt áll.” 5.1.8.3 Az irányméréssel kapcsolatos közlemény-váltásokat a 6. Fejezet előírásai szerint kell kezelni. 5.1.8.4 A repülésbiztonsággal kapcsolatos közlemények az alábbiak lehetnek: 1) légijárművek mozgásával és irányításával kapcsolatos közlemények [lásd a PANS-ATM (Doc 4444) előírásait]; 2) egy légijármű-üzemeltető ügynökség (járató) vagy egy légijármű által feladott közlemények, amelyek azonnali fontosságúak egy repülésben lévő légijármű számára; 2007/70/II. szám 3) meteorológiai tanácsadás, amely azonnali fontosságú egy repülésben lévő, vagy indulni készülő légijármű számára (akár egyedileg, akár általános adással leadott közleményről van szó); 4) egyéb olyan közlemények, amelyek repülésben lévő, vagy indulni készülő légijárműve(ke)t érintenek. 5.1.8.5 A meteorológiai közlemények légijárművektől származó, vagy légijárműveknek szóló meteorológiai tájékoztatást tartalmaznak, kivéve az 5.1.8.4 pont 3) bekezdésben említetteket. 5.1.8.6 A repülések rendszerességével kapcsolatos közlemények az alábbiak lehetnek: 1) a légijárművek üzemeltetésének biztonsága vagy rendszeressége szempontjából alapvető fontosságú létesítmények üzemeltetésével vagy karbantartásával kapcsolatos közlemények; 2) légijárművek szervizelésével kapcsolatos közlemények; 3) rendelkezések a légijármű járató képviselői felé, ha a rendes üzemeltetési menetrendtől történt elkerülhetetlen eltérés miatt az utasokkal és a személyzettel kapcsolatos követelmények megváltoztak. Az utasok vagy a személyzet egyéni igényeinek továbbítása nem megengedett ebben a közlemény fajtában; 4) a légijármű által végrehajtandó, a szokásostól eltérő leszállásokkal kapcsolatos közlemények; 5) azonnal szükséges légijármű-alkatrészekkel és -anyagokkal kapcsolatos közlemények; 6) a légijárművek üzemeltetési menetrendjében történt változásokkal kapcsolatos közlemények. 5.1.8.6.1 A közvetlen légijármű-vezető - légiforgalmi irányító összeköttetési csatornákat használó légiforgalmi szolgálati egységektől csak akkor várható el, hogy a repülések rendszerességét, folyamatosságát szolgáló közleményeket továbbítsanak, ha ez nem akadályozza elsődleges feladataik ellátását, és közben más csatorna nem áll rendelkezésre az ilyen közlemények kezelésére. Megjegyzés. - A fenti 5.1.8.4 pont 2) bekezdésében és az 5.1.8.6 pont 1)-től 6)-ig terjedő bekezdéseiben említett közlemények tipikus példái az 1. Fejezetben részletesen leírt repülés-üzemi felügyeleti összeköttetéseknek . 5.1.8.7 Ajánlás. - Lehetőség szerint az azonos elsőbbségű közleményeket általában olyan sorrendben kell továbbítani, amilyen sorrendben azokat továbbításra megkapták. 5.1.8.8 A légijármű-vezetők közötti levegő-levegő közlemény-váltások tárgya a repülések biztonságosságát és rendszerességét befolyásoló bármilyen közlemény lehet. Ezeknek a közleményeknek a kategóriáját és elsőbbségét - az 5.1.8 ponttal összhangban - a tartalmuk alapján kell megállapítani. 5.1.9 Közlemények törlése 5.1.9.1 Befejezetlen adások. Amikor egy közleményt még nem adtak le teljes egészében, amint utasítás érkezik a közlemény törlésére, akkor a közleményt továbbító állomásnak utasítania kell a vevő állomást a befejezetlen adás figyelmen kívül hagyására. Ezt a megfelelő rádió-távbeszélő kifejezés használatával kell megtenni. 5.1.9.2 Befejezett adások Ajánlás. - Amikor egy befejezett közleményt helyesbítésre várva függőben tartanak, és a vevő állomást tájékoztatni kell arról, hogy a közleményt ne továbbítsa, vagy amikor a közleményt nem lehet a címzetthez eljuttatni illetve tovább-küldeni, akkor az adást törölni kell. Ezt a megfelelő rádiótávbeszélő kifejezés használatával kell megtenni. 5.1.9.3 Az adást törlő állomás felelős minden szükséges további intézkedés megtételéért. 2007/70/II. szám 5.2 Rádió-távbeszélő eljárások Megjegyzés. - Amikor Kiválasztó Hívás (Selective Calling /SELCAL/) berendezést használnak, akkor bizonyos itt következő előírások helyett az 5.2.4 pontban leírt előírások válnak érvényessé. 5.2.1 Általános rész 5.2.1.1 PANS. - (Légiforgalmi Szolgálatok Eljárásai) – Amikor a légiforgalmi irányító, vagy a légijármű- vezető beszéd-üzemű összeköttetéstt kezdeményez, akkor az erre adott válasznak is beszédüzeműnek kell lennie. A 8.2.12.1 pontban leírtak kivételével, ha a légiforgalmi irányító, vagy a légijárművezető CPDLC- /légiforgalmi igányító - légijárművezető közötti digitális adatcseré/-n keresztül kezdeményez összeköttetést, akkor az erre adott válasznak is CPDLC-n keresztül kell érkeznie. 5.2.1.2 A használandó nyelv 5.2.1.2.1 A levegö-föld rádió-távbeszélő összeköttetést a földi állomás által rendszeresen használt nyelven, vagy angol nyelven kell lebonyolítani.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes